**PATIKSLINTAS**

**projektas**

**reg. Nr. T-139**

**2.26. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **DĖL PASVALIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2021 METŲ LĖŠŲ sveikatinimo projektams PASKIRSTYMO**  |

|  |  |  |
| --- | --- | --- |
| 2021 m. birželio d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 6 straipsnio 18 punktu, 16 straipsnio 2 dalies 17 punktu ir 4 dalimi, Lietuvos Respublikos sveikatos sistemos įstatymo 63 straipsnio 5 punktu, Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo, patvirtinto Pasvalio rajono savivaldybės tarybos 2016 m. gruodžio 21 d. sprendimu Nr. T1-243 „Dėl Pasvalio rajono savivaldybės visuomenės sveikatos rėmimo specialiosios programos rengimo ir įgyvendinimo tvarkos aprašo patvirtinimo“ (su visais aktualiais pakeitimais), 41 punktu ir atsižvelgdama į Pasvalio rajono savivaldybės Bendruomenės sveikatos tarybos 2021 m. birželio 15 d. posėdžio protokolą Nr. TSV-2, Pasvalio rajono savivaldybės taryba n u s p r e n d ž i a

paskirstyti Pasvalio rajono savivaldybės Visuomenės sveikatos rėmimo specialiosios programos 2021 metų lėšas sveikatinimo projektų įgyvendinimui (pridedama).

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Socialinės paramos ir sveikatos skyriaus

vyriausioji specialistė

Marina Jankauskienė

2020-06-08, tel. 8-610-60636

Suderinta DVS Nr. RTS-142

 PATVIRTINTA

 Pasvalio rajono savivaldybės tarybos

 2021 m. birželio d. sprendimu Nr. T1-

**PASVALIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2021 METŲ LĖŠŲ sveikatinimo projektams PASKIRSTYMas**

|  |  |  |  |
| --- | --- | --- | --- |
| **Eil. Nr.** | **Priemonės (projekto) pavadinimas** | **Vykdytojas** | **Numatyta skirti lėšų, Eur** |
| 1. | Projektas „Sveika gyvensena vyresniame amžiuje“ | Lietuvos politinių kalinių ir tremtinių sąjungos Pasvalio filialas | 300 |
| 2. | Tęstinis projektas „Buitinių kenkėjų naikinimas Pasvalio rajono socialinę riziką patiriančių šeimų namuose“ | UAB „Profilaktinė dezinfekcija“ | 600 |
| 3. | Tęstinis projektas „Psichikos sveikatos ir fizinio aktyvumo ryšys“  |  „Atžalyno“ bendruomenė | 500 |
| 4. | Tęstinis projektas „Gera sveikata ir mūsų gyvenimo kokybė“ | Pasvalio rajono „Santakos“ bendrija | 400 |
| 5. | Tęstinis projektas „Kartu su vaiku – 9“ | Pasvalio rajono savivaldybės Švietimo pagalbos tarnyba | 1000 |
| 6. | Projektas „Būkime sveiki kūnu ir siela“ | Joniškėlio Gabrielės Petkevičaitės-Bitės gimnazija | 800 |
| 7. | Projektas „Pabūkime kartu“ | Joniškėlio miesto bendruomenė | 425 |
| 8. | Tęstinis projektas „Sveikame kūne – sveika siela IV“ | Pasvalio r. Krinčino Antano Vienažindžio pagrindinė mokykla | 925 |
| 9. | Projektas „Konferencija/pacientų ir gydytojų Forumas: 5-i pojūčiai sergant vėžiu“ | VšĮ Sveikim kartu | 650 |
| 10. | Tęstinis projektas „Atrask save“ | Pasvalio r. Pumpėnų gimnazija | 250 |
| 11. | Projektas „Sportas ir aktyvus laisvalaikis stiprina sveikatą“ | Švobiškio ir aplinkinių kaimų bendruomenė | 450 |
| 12. | Tęstinis projektas „Sveikata – didžiausias mūsų turtas – 4“ | VšĮ Veiklių mamų klubas, Pasvalio filialas | 925 |
| 13. | Tęstinis projektas „Gyvenk sveikai IX“ | Pasvalio „Riešuto“ mokykla | 925 |
| 14. | Tęstinis projektas „Augu sveikas“ | Pasvalio r. Saločių Antano Poškos pagrindinė mokykla | 750 |
| 15. | Tęstinis projektas „Sveika mokykla“ | Pasvalio r. Vaškų gimnazija | 250 |
| 16. | Tęstinis projektas „Vasaros stotelė 4“ | Pasvalio šeimos gerovės centras | 875 |
| 17. | Projektas „Rūpintis savimi niekada nevėlu“ | Kraštų kaimo bendruomenė | 300 |
| 18. | Projektas „Sveikam kūne – sveika siela“ | Pasvalio sporto mokykla | 900 |
| 19. | Projektas „Stipri bendruomenė po karantino“ | Pasvalio rajono Kiemėnų kaimo bendruomenė | 250 |
| 20. | Projektas „Muzikos galia“ | Pasvalio lopšelis-darželis „Liepaitė“ | 990 |
| 21. | Projektas „Sveika gyvensena – gyvenimo būdas“ | Pasvalio Lėvens pagrindinė mokykla | 850 |
| 22. | Tęstinis projektas „Kartu mes galime IV“ | Pasvalio rajono Grūžių vaikų globos namai | 1000 |
| 23. | Projektas „Ką kiekvienas specialistas turi žinoti susidurdamas su smurtą patyrusiu asmeniu“ | Vilniaus moterų namai | 750 |
| 24. | Tęstinis projektas „Keiskim visuomenę savo pavyzdžiu“ | Sveikatinimo ir šiaurietiško ėjimo klubas „Ego sanus“ | 1000 |
| 25. | Projektas „Rūpinkimės savo sveikata“ | Pasvalio rajono Norių krašto bendruomenė | 500 |
| 26. | Projektas „Judėk ir būsi sveikas“ | VšĮ Panevėžio profesinio rengimo centras | 900 |
| 27. | Tęstinis projektas „Pasitelkę meno terapiją stiprinkime psichinę sveikatą 2“ | Pasvalio rajono Raubonių kaimo bendruomenė | 850 |
| 28. | Tęstinis projektas „Sveikatą stiprinanti mokykla“ | Pasvalio Svalios progimnazija | 850 |
| 29. | Projektas „Psichinės sveikatos stiprinimas menų terapijos pagalba“ | Kaimo bendruomenė „Kalneliškių kraštas“ | 600 |
| 30. | Tęstinis projektas „Mokomės gyventi sveikai“ | Pasvalio rajono sutrikusio intelekto žmonių užimtumo centras „Viltis“ | 1000 |
| 31. | Tęstinis projektas „Sveikatos versmė 2“ | Daujėnų Švč. Jėzaus Vardo parapija | 210 |
| 32. | Projektas „Psichinės ir fizinės sveikatos prevencija karantino laikotarpyje“ | Pasvalio rajono Namišių krašto bendruomenė | 250 |
| 33. | Projektas „Judėk! Džiaukis! Gyvenk!“ | Daujėnų krašto bendruomenė | 225 |
| 34. | Projektas „Ačiū, kad esi“ | Vaškų krašto bendruomenė | 650 |
| 35. |  Projektas „Sveika gyvensena – tvirtos valstybės pamatai“ | VšĮ „Auto Moto group“ | 400 |
| 36. | Tęstinis projektas „Judam – sveikai gyvenam“. „Kai vaikai sveiki – laimingi visi“ | Pasvalio lopšelis-darželis „Eglutė“ | 1000 |
| **Iš viso**  | **23 500** |

 \_\_\_\_\_\_\_\_\_\_\_\_\_\_\_\_\_\_\_\_

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS VISUOMENĖS SVEIKATOS RĖMIMO SPECIALIOSIOS PROGRAMOS 2020 METŲ LĖŠŲ SVEIKATINIMO PROJEKTAMS PASKIRSTYMO**

2021-06-08

2021-06-15 (patikslintas)

Pasvalys

**1. Problemos esmė.**

Sprendimo projektu siūloma patvirtinti Pasvalio rajono savivaldybės Visuomenės sveikatos rėmimo specialiosios programos (toliau – Programa) 2021 metų lėšų paskirstymą sveikatinimo projektams, kuriuos pateikė biudžetinės ir viešosios įstaigos, asociacijos, bendruomenės, nevyriausybinės organizacijos. Pateikti projektai atitinka Programos prioritetus, nustatytus Pasvalio rajono savivaldybės Bendruomenės sveikatos tarybos (toliau – Bendruomenės sveikatos taryba) 2021 metams.

Bendruomenės sveikatos tarybai buvo pateiktos 36 sveikatinimo projektų paraiškos. Prašoma suma 54779,22 Eur. Bendruomenės sveikatos taryba 2021 m. birželio 4 d. vykusiame nuotoliniame posėdyje apsvarstė pateiktas sveikatinimo projektų paraiškas ir atsižvelgdama į Visuomenės sveikatos rėmimo specialiosios programos paraiškų vertinimo komisijos, sudarytos Administracijos direktoriaus 2017 m. vasario 7 d. įsakymu Nr. DV-112 „Dėl Pasvalio rajono savivaldybės visuomenės sveikatos rėmimo specialiosios programos paraiškų vertinimo komisijos sudarymo“, paraiškų vertinimus ir pastabas, siūlė skirti finansavimą visiems 36 projektams jiems paskirstant 47 000 Eur. Bendruomenės sveikatos tarybos posėdžio protokolo išrašas pridedamas, 4 lapai.

 2021-06-14 d. gauta informacija apie vieno iš Specialiosios programos finansavimo šaltinio - pajamų, gautų už PASPC turto nuomą, pokyčius (sumažėjimą) nutraukus turto nuomos sutartį nuo 2021-07-01 d. Dėl šios priežasties Bendruomenės sveikatos taryba 2021 m. birželio 15 d. skubos tvarka sušauktame nuotoliniame posėdyje peržiūrėjo sveikatinimo projektų paraiškas ir pasiūlė perskirstyti lėšas 36 projektams skiriant jiems po 50 proc. prieš tai numatyto finansavimo, viso paskirstant 23500 Eur. 2021-06-15 d. Bendruomenės sveikatos tarybos posėdžio protokolo išrašas pridedamas, 3 lapai.

Už sveikatos projekto lėšų tinkamą panaudojimą, darbų apimčių ir kokybinių parametrų įvykdymą, dalykinės ir finansinės ataskaitų pateikimą atsako projekto vadovas. Specialiosios programos lėšų apskaitą tvarko Savivaldybės administracijos Apskaitos skyrius, lėšų naudojimą išlaidų sąmatoje nurodytiems tikslams kontroliuoja Savivaldybės kontrolės ir audito tarnyba. Metinę ataskaitą apie Programos priemonių vykdymą Savivaldybės gydytojas pateikia Savivaldybės tarybai ir Lietuvos Respublikos sveikatos apsaugos ministerijai.

Sveikatinimo projektų įgyvendinimas padės formuoti aktyvų visuomenės požiūrį į sveikatą, stiprinti gyventojų fizinę ir psichinę sveikatą, gerinti bendruomenės narių gyvenimo kokybę, mažinti rizikos veiksnių ir ligų paplitimą, propaguoti ir formuoti sveikos gyvensenos įgūdžius.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Sprendimo įgyvendinimui naudojamos Visuomenės sveikatos rėmimo specialiosios programos lėšos.

**4. Numatomo teisinio reguliavimo poveikio vertinimo rezultatai, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**6. Sprendimo projekto iniciatoriai.**

Bendruomenės sveikatos taryba, Socialinės paramos ir sveikatos skyriaus vyriausioji specialistė (Savivaldybės gydytoja).

**7. Sprendimo projekto rengimo metu gauti specialistų vertinimai ir išvados.**

Visuomenės sveikatos rėmimo specialiosios programos paraiškų vertinimo komisijos vertinimai.

PRIDEDAMA.

1. Bendruomenės sveikatos tarybos posėdžio protokolo išrašas, 4 lapai.
2. 2021-06-15 d. Bendruomenės sveikatos tarybos posėdžio protokolo išrašas, 3 lapai.

Socialinės paramos ir sveikatos skyriaus

vyriausioji specialistė Marina Jankauskienė